[{"text_idx": "#000003", "text": "Eesti Raudtee juht: kaubamahtude suure languse taga on osaliselt ka sanktsioonide mo\u0303ju"}, {"text_idx": "#000004", "text": "Naftatoodete tsisternid raudteel. Autor/allikas: Postimees/Scanpix"}, {"text_idx": "#000005", "text": "Eesti Raudtee ootab aasta kokkuvo\u0303ttes kaubamahtude va\u0308henemist veerandi jagu. Osaliselt on seda mo\u0303jutanud Venemaa suhtes kehtestatud majandussanktsioonid."}, {"text_idx": "#000006", "text": "Aasta peale ta\u0308hendab see viitteist miljonit saamata ja\u0308a\u0308nud eurot. Eesti Raudtee juhatuse esimees Ahti Asmann ra\u0308a\u0308kis ERRi raadiouudistele, et kui transiidiga enam raudtee u\u0308levalpidamiseks vajalikke investeeringuid katta ei saa, siis peavad to\u0303ena\u0308oliselt hakkama rohkem maksma reisijate vedajad."}, {"text_idx": "#000007", "text": "Venemaa osakaal Eesti ekspordist on maikuu andmetel 11 protsenti. Vo\u0303rreldes eelmise aastaga on eksport Venemaale va\u0308henenud viiendiku jagu. Import Venemaalt kasvas samal ajal u\u0308le 40 protsendi."}, {"text_idx": "#000008", "text": "Eesti Raudtee juhatuse esimehe Ahti Asmanni so\u0303nul on kaubavedu mo\u0308o\u0308da raudteed geopoliitiline a\u0308ri, kus tulemused so\u0303ltuvad suurel ma\u0308a\u0308ral riikidevahelistest suhetest, ka poliitilistest suhetest. Seeto\u0303ttu mo\u0303jutavad sanktsioonid raudteea\u0308ri negatiivselt ning seda na\u0308itavad ka Eesti Raudtee selle aasta tulemused."}, {"text_idx": "#000009", "text": "\"Aasta algusest on kaubamahud langustrendis, peaasjalikult naftatoodete osas. Praegu prognoosime me aasta lo\u0303ikes languseks umbes 25 protsenti ehk kuus miljonit tonni. Seda, palju sellest langusest on seletatav sanktsioonidega, sellele on raske hinnangut anda, aga kui vo\u0303tta arvesse, et kogu see kaup, mis on Eestist eemale suunatud, seda kaupa kontrollisid ettevo\u0303tted vo\u0303i isikud, kes on USA sanktsioonide nimekirjas, siis vo\u0303ime kogu mahtude languse sisuliselt juba kirjutada sanktsioonide alla,\" ra\u0308a\u0308kis Asmann."}, {"text_idx": "#000010", "text": "Kaubamahtude langus veerandi vo\u0303rra ta\u0308hendab Eesti Raudteele aasta peale viitteist miljonit saamata ja\u0308a\u0308nud eurot. See paneb ettevo\u0303tte raskesse seisu ning mo\u0303jutab omakorda raudtee kasutajaid, kellest u\u0308ks osa on reisijate vedajad."}, {"text_idx": "#000011", "text": "\"Siiani on Eesti Raudtee tegevust ja investeeringuid finantseeritud po\u0303hiliselt transiidist teenitava rahavoo abil. Kui see rahavoog kukub a\u0308ra, siis peab asemele tekkima rahavoog kuskilt mujalt. Ta\u0308nasel pa\u0308eval ma ei na\u0308e muud kohta kui reisijatevedu, mis peab hakkama infrastruktuuri eest o\u0303iglast tasu maksma,\" u\u0308tles Asmann."}, {"text_idx": "#000012", "text": "Eesti Masinato\u0308o\u0308stuse Liidu juht Indrek Rohtma u\u0308tles, et ettevo\u0303tluses on poliitikast olulisemad isiklikud kontaktid. Seeto\u0303ttu ei usu ta, et Eesti masinato\u0308o\u0308stust Venemaa-vastased sanktsioonid eriti mo\u0303jutavad. Ko\u0303ike pole aga siiski vo\u0303imalik ette na\u0308hta."}, {"text_idx": "#000013", "text": "\"Eelmised kriisid on o\u0303petanud seda, et paljud ettevo\u0303tted on suunanud end ikkagi La\u0308a\u0308ne turgudele. Mo\u0303ned ettevo\u0303tted ku\u0308ll on, kes on suunatud Vene turule, aga nende so\u0303nul on ta\u0308htsad isiklikud suhted ja seepa\u0308rast neid poliitiline pool ei mo\u0303juta. Samas vo\u0303ib juhtuda, et Vene pool u\u0308tlebki ettevo\u0303tjatele, et Euroopa poolt neile enam mingit toodangut sisse ei tule. Siis mo\u0303jutab ku\u0308ll,\" ra\u0308a\u0308kis Rohtma."}, {"text_idx": "#000014", "text": "Osa Eesti masinato\u0308o\u0308stuse ettevo\u0303tteid viib oma kauba Venemaale Soome kaudu, sest soomlased on Venemaalt eestlastest paremas kirjas."}, {"text_idx": "#000019", "text": "Ma\u0308gi-Karabahhi ku\u0308tusehoidlas hukkunute arv on to\u0303usnud u\u0308le 120"}, {"text_idx": "#000024", "text": "Kallas: maakonnaliini bussipilet hakkab maksma umbes 1,5 eurot"}, {"text_idx": "#000027", "text": "Soome va\u0308lisminister: peame valmistuma selleks, et Venemaa muutub veel hullemaks"}, {"text_idx": "#000029", "text": "Ratas: tasuta u\u0308histranspordi kaotamine on suur viga"}, {"text_idx": "#000032", "text": "Ka\u0308ibemaksuto\u0303us: TTJA soovitab kauplusekettidel hindu aegsasti kergitada"}, {"text_idx": "#000036", "text": "USA kirjutavate to\u0308o\u0308liste vanamoodne streik ja\u0308i ajale jalgu"}, {"text_idx": "#000037", "text": "Imetossudest u\u0308ksi on maratoni vo\u0303itmiseks va\u0308he kasu"}, {"text_idx": "#000052", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]